Πολ Άλεν

Ο Πολ Άλεν (Paul Gardner Allen, 21 Ιανουαρίου 1953 - 15  Οκτωβρίου 2018) ήταν Αμερικανός επιχειρηματίας, επενδυτής και ευεργέτης-φιλάνθρωπος. Το 1975 ίδρυσε, μαζί με τον Μπιλ Γκέιτς, την εταιρεία τεχνολογίας Microsoft. 

Ήταν ο ιδρυτής και ο πρόεδρος της Vulcan Inc., η οποία διηύθυνε τις ποικίλες επιχειρηματικές και φιλανθρωπικές προσπάθειές του. Είχε ένα επενδυτικό portfolio κάμποσων δις δολαρίων, το οποίο περιελάμβανε εταιρείες τεχνολογίας και ενημέρωσης, επιστημονική έρευνα, μεσιτικά γραφεία, ιδιωτικές επιχειρήσεις με διαστημόπλοια και μετοχές σε άλλες εταιρείες. Είχε στην κατοχή του δυο επαγγελματικές αθλητικές ομάδες : την εθνική ομάδα ποδοσφαίρου Seattle Seahawks και την εθνική ομάδα μπάσκετ Portland Trail Blazers. Ήταν εν μέρει ιδιοκτήτης της ποδοσφαιρικής ομάδας Seattle Sounders FC, η οποία συμμετείχε στο Major League Soccer το 2009. 

Ήταν επίσης ο ιδρυτής των Allen Institute for Brain Science, Institute for Artificial Intelligence, Institute for Cell Science και Strato-launch Systems. Διέθεσε περισσότερα από $2 δις σε κλάδους όπως η εκπαίδευση, η άγρια ζωή και η προστασία του περιβάλλοντος, οι τέχνες, η υγεία και κάποιες κρατικές υπηρεσίες. Έλαβε αρκετά βραβεία και τιμές από διαφορετικά επιστημονικά πεδία και μπήκε στην λίστα του περιοδικού Time με τους 100 Ανθρώπους με την Μεγαλύτερη Επιρροή στον Κόσμο το 2007 και το 2008. 

Την ημέρα του θανάτου του, εκτιμάται ότι βρισκόταν στην 46η θέση στην λίστα με τους πλουσιότερους ανθρώπους στον κόσμο, με ένα εκτιμώμενο καθαρό εισόδημα $20.3 δις, μεταξύ των οποίων τα $100 εκατ. προέρχονταν από τις μετοχές της Microsoft.

Βιογραφία 

Ο Πολ Άλεν γεννήθηκε στις 21 Ιανουαρίου 1953 στο Σιάτλ της Ουάσινγκτον. Ήταν ο γιος του Κένεθ Σαμ Άλεν και της Έντνα Φαίης Άλεν. Φοίτησε στο Lakeside, ένα ιδιωτικό σχολείο στο Σιάτλ, στο οποίο γνώρισε τον Μπιλ Γκέιτς. Οι δύο τους έκαναν παρέα για δυο χρόνια και μοιράστηκαν τον ίδιο ενθουσιασμό για τους υπολογιστές. Χρησιμοποίησαν τον τηλέτυπο του σχολείου για να μάθουν προγραμματισμό και να αναπτύξουν τις δεξιότητές τους σε αυτόν σε αρκετά συστήματα χρονικού διαμερισμού (time-sharing). Χρησιμοποίησαν επίσης το εργαστήριο του Τμήματος Πληροφορικής στο Πανεπιστήμιο της Ουάσινγκτον, όπου έκαναν προσωπική έρευνα και προγραμματισμό των υπολογιστών ; το 1971 αποβλήθηκαν τουλάχιστον μια φορά από το εργαστήριο επειδή έκαναν κατάχρηση των προνομίων τους εκεί. 

Σύμφωνα με τον Άλεν, στην εφηβεία τους, ο ίδιος και ο Γκέιτς έφτασαν σε βαθιά νερά όσον αφορά τον κώδικα προγραμματισμού των υπολογιστών. Μετά την αποφοίτησή του από το Lakeside, όπου έλαβε ένα σκορ 1600 στις απολυτήριες εξετάσεις για το κολέγιο, ο Άλεν εισήχθη στο Κρατικό Πανεπιστήμιο της Ουάσινγκτον (Washington State University), όπου έγινε μέλος της αδελφότητας Phi Kappa Theta. Ωστόσο, μετά από δυο χρόνια, εγκατέλειψε τις σπουδές του για να εργαστεί ως προγραμματιστής στην εταιρεία Χόνεϊγουελ (Honeywell), στη Βοστόνη, κοντά στο Πανεπιστήμιο Χάρβαρντ, όπου φοιτούσε ο Μπιλ Γκέιτς. Ο Άλεν έπεισε τον Γκέιτς να εγκαταλείψει το Χάρβαρντ προκειμένου να ιδρύσουν την Microsoft.

Τα χρόνια στην Microsoft 

Στις αρχές του 1975, εμπνευσμένοι από τον πρώτο προσωπικό υπολογιστή, τον Altair 8800, ο Άλεν κι ο Γκέιτς πρότειναν στην εταιρία MITS, δημιουργό του Altair, να παρουσιάσουν έναν διερμηνέα για τη γλώσσα προγραμματισμού BASIC για τον Altair. Τη στιγμή της πρότασης δεν είχαν ούτε τον κώδικα ούτε τον υπολογιστή για ανάπτυξη του προγράμματος, αλλά μέσα στις επόμενες οκτώ βδομάδες έφτιαξαν τον διερμηνέα, και η παρουσία έληξε σε συμφωνία με την MITS για τη διανομή του. Κατόπιν ο Άλεν κι ο Γκέιτς μετακόμισαν στην Αλμπουκέρκη του Νέου Μεξικό κοντά στην MITS και εκεί ίδρυσαν την Microsoft. Ο Άλεν προσλήφθηκε από την MITS ως διευθυντής ανάπτυξης λογισμικού. Το 1976, παραιτήθηκε από την MITS και αφιέρωσε το χρόνο του αποκλειστικά στην Microsoft.

Θάνατος 
Ο Άλεν διαγνώστηκε με το λέμφωμα Χότζκιν σε στάδιο 1 το 1982. Ο καρκίνος από τον οποίο υπέφερε, αντιμετωπίστηκε επιτυχώς μετά από αρκετούς μήνες κατά τους οποίους υποβλήθηκε σε χημειοθεραπείες και σε μια μεταμόσχευση μυελού των οστών. Διαγνώστηκε με το λέμφωμα μη-Χότζκιν το 2009. Όπως και στο παρελθόν, ο καρκίνος αντιμετωπίστηκε επιτυχώς μέχρι που επέστρεψε τον Οκτώβριο του 2018 και προκάλεσε τον θάνατό του στις 15 Οκτωβρίου 2018. Ήταν 65 ετών.

Ο Άλεν δεν είχε παντρευτεί ποτέ και δεν είχε αποκτήσει παιδιά. Θεωρούνταν, κατά καιρούς, ένας μοναχικός άνθρωπος.

Φιλανθρωπικές Δράσεις 

Ο Άλεν έδωσε πάνω από 2 δισεκατομμύρια δολάρια για την πρόοδο της επιστήμης, της τεχνολογίας, της εκπαίδευσης, της διατήρησης της άγριας ζωής, των τεχνών και των κοινονικών υπηρεσιών, στη ζωή του. Το οικογενειακό ίδρυμα Paul G. Allen, το οποίο ίδρυσε με την αδερφή του Jody, ιδρύθηκε για να διαχειρίζεται ένα μέρος των φιλανθρωπικών συνεισφορών του Άλεν. Από την ίδρυσή του, το ίδρυμα έχει δώσει περισσότερα από 494 εκατομμύρια δολάρια σε πάνω από 1.500 μη κερδοσκοπικούς οργανισμούς, και, το 2010, ο Άλεν έγινε έμβλημα του The Giving Pledge, καθώς υποσχέθηκε να δώσει τουλάχιστον το ήμισυ της περιουσίας του σε φιλανθρωπικούς σκοπούς. Ο Άλεν έλαβε επαίνους για τις φιλανθρωπικές του δεσμεύσεις, όπως το Μετάλλιο Φιλανθρωπίας "Andrew Carnegie" και τον τίτλο ο «Φιλάνθρωπος της Χρονιάς» του Inside Philanthropy.

Επιστήμες και έρευνες 

Τον Σεπτέμβριο του 2003, ο Άλεν ξεκίνησε το Ινστιτούτο Άλλεν για την Επιστήμη του Εγκεφάλου με συνεισφορά 100 εκατομμυρίων δολαρίων για την κατανόηση του τρόπου λειτουργίας του ανθρώπινου εγκεφάλου. Συνολικά, ο Άλεν δώρισε 500 εκατομμύρια δολάρια στο ινστιτούτο, καθιστώντας το το μοναδικό μεγαλύτερο φιλανθρωπικό αποδέκτη του. Από την έναρξή του, το Ινστιτούτο Άλλεν για την Επιστήμη του Εγκεφάλου έχει υιοθετήσει μια προσέγγιση Big Science και Open Science για τα πρότζεκτ του. Το ινστιτούτο διαθέτει ερευνητικά εργαλεία στη επιστημονική κοινότητα χρησιμοποιώντας ένα ανοιχτό μοντέλο δεδομένων.

Βραβεία και αναγνώριση 
Ο Άλεν έλαβε αρκετά βραβεία από πολλούς κλάδους, συμπεριλαμβανομένων του αθλητισμού, της φιλανθρωπίας και των τεχνών :

 Το 2007 και το 2008, ο Άλεν μπήκε στην λίστα του περιοδικού Time με τους 100 Ανθρώπους με την Μεγαλύτερη Επιρροή στον Κόσμο.
 Στις 20 Μαΐου 2008 έλαβε το βραβείο Vanguard από τον National Cable & Telecommunications Association.
 Στις 30 Οκτωβρίου 2008, η Seattle-King County Association of Realtors τίμησε τον Άλεν για την "σταθερή δέσμευσή του απέναντι στους μη κερδοσκοπικούς οργανισμούς στον βορειοδυτικό Ειρηνικό Ωκεανό, προσφέροντας ένα ποσό που αγγίζει το $1 δις"
 Το 2009, η φιλανθρωπία του Άλεν ως μακροχρόνιος ιδιοκτήτης των Trail Blazers αναγνωρίστηκε με το βραβείο Oregon Sports.
 Στις 26 Οκτωβρίου 2010, ο Άλεν έλαβε το βραβείο W. J. S. Krieg Lifetime Achievement Award για την συνεισφορά του στο πεδίο της νευροεπιστήμης.

 Στις 26 Ιανουαρίου 2011, στο δημαρχείο Benaroya του Σιάτλ, ο Άλεν έλαβε τον τίτλο του Πολίτη της Χρονιάς από την Αθλητική Επιτροπή του Σιάτλ, ένα βραβείο που μετονομάστηκε σε βραβείο Πολ Άλεν.
 Το 2011, ο Άλεν εξελέγη μέλος της Ακαδημίας Τεχνών και Επιστημών της Αμερικής.
 Στις 15 Οκτωβρίου 2012, ο Άλεν έλαβε το βραβείο Eli and Edythe Broad για την φιλανθρωπία του στις τέχνες στα Εθνικά Βραβεία Τέχνης.
 Στις 2 Φεβρουαρίου 2014, ο Άλεν έλαβε το δαχτυλίδι Super Bowl μετά την νίκη των Seattle Seahawks με την οποία έλαβαν το Vince Lombardi Trophy.
 Στις 22 Οκτωβρίου 2014, ο Άλεν έλαβε το Lifetime Achievement Award από το περιοδικό Seattle Business για την επιρροή που άσκησε στην ευρύτερη περιοχή Puget Sound.
 Στις 31 Δεκεμβρίου 2014, το ηλεκτρονικό φιλανθρωπικό περιοδικό Inside Philanthropy έβαλε τον Άλεν στο εξώφυλλό του και του έδωσε το όνομα "Φιλάνθρωπος της Χρονιάς" για την τότε προσπάθειά του να σταματήσει την έκρηξη του ιού Έμπολα στην δυτική Αφρική και για την μάχη του να σώσει τους ωκεανούς του πλανήτη.
 Στις 18 Ιουλίου 2015, το Παγκόσμιο Φεστιβάλ Κινηματογράφου και Μουσικής Ischia απένειμε στον Άλεν το ανθρωπιστικό βραβείο Ischia. Οι διοργανωτές της εκδήλωσης τίμησαν τον Άλεν για την συνεισφορά του στα κοινωνικά ζητήματα μέσω των φιλανθρωπικών προσπαθειών του.
 Στις 25 Αυγούστου 2015, ο Άλεν ήταν ο αποδέκτης του Μεταλλίου Andrew Carnegie για το φιλανθρωπικό έργο του να "σώσει τα ζώα υπό εξαφάνιση, να αντιμετωπίσει τον ιό Έμπολα, να ερευνήσει τον ανθρώπινο εγκέφαλο, να υποστηρίξει τις τέχνες, να προστατεύσει τους ωκεανούς και να επεκτείνει τις ευκαιρίες εκπαίδευσης των κοριτσιών".
 Στις 3 Οκτωβρίου 2015, το Center for Infectious Disease Research απένειμε στον Άλεν το βραβείο του "Champion for Global Health Award" για την προσπάθειά του να αντιμετωπίσει τον ιό Έμπολα.
 Στις 10 Δεκεμβρίου 2016, ο Άλεν, ως συνιδιοκτήτης των Seattle Sounders, κέρδισε το 2016 MLS Cup.

Τιμητικά βραβεία 

 Τιμητικό βραβείο από το Κρατικό Πανεπιστήμιο της Ουάσινγκτον. Το πανεπιστήμιο τού απένειμε την ύψιστη τιμή που διαθέτει, το βραβείο Regents' Distinguished Alumnus Award.
 Επίτιμος καθηγητής φιλοσοφίας στο Μητροπολιτικό Πανεπιστήμιο Νέλσον Μαντέλα.
 Επίτιμος καθηγητής επιστημών από το εργαστήριο Cold Spring Harbor Laboratory της Σχολής Βιολογίας και Φυσικών Επιστημών του Πανεπιστημίου Watson.
 Τιμητικό βραβείο από το Πολυτεχνείο της Λωζάννης.

Βιβλία 
Το 2011, η αυτοβιογραφία του Άλεν Idea Man: A Memoir by the Cofounder of Microsoft κυκλοφόρησε από τις εκδόσεις Portfolio. Το βιβλίο περιγράφει πώς ο Άλεν ερωτεύτηκε από μικρή ηλικία τους υπολογιστές, έλαβε την ιδέα για την Microsoft, δημιούργησε μια ομάδα με τον φίλο του Μπιλ Γκέιτς και κυκλοφόρησε αυτό που θα γινόταν η πιο επιτυχημένη εταιρεία λογισμικού του κόσμου. Η έντυπη έκδοση του βιβλίου Idea Man, που περιλάμβανε έναν καινούριο πρόλογο, κυκλοφόρησε στις 30 Οκτωβρίου 2012.

Παραπομπές

Εξωτερικοί σύνδεσμοι 
 Η επίσημη ιστοσελίδα του Πολ Άλεν
 Paul Allen entry from The Oregon Encyclopedia
 Paul Allen  at THOCP.net
 Business profile at Forbes
 

Αμερικανοί επιχειρηματίες
Αμερικανοί μηχανικοί λογισμικού